ઉત્તર ગુજરાત સહિત બનાસકાંઠા, પાટણ, કચ્છ, જામનગર, દેવભૂમિ દ્વારકાના કલેક્ટરને કૃષિ, ખેડૂત કલ્યાણ સહકાર વિભાગના સચિવે આદેશો કર્યા હતા કે જિલ્લાકક્ષાએ કે તાલુકાકક્ષાએ કંટ્રોલરૂમની વ્યવસ્થા કરી તીડની પરિસ્થિતિની રોજે રોજની માહિતી મોકલવી, ગ્રામ્યકક્ષાએ સરપંચ, ગ્રામપંચાયતના સભ્યો, ગ્રામસેવક, તલાટી વગેરેને તીડ આવતા જોવા મળે તો તુરંત જ ઈ-મેઈલ, ટેલીફોન, મોબાઈલ શક્ય હોય તો જીપીએસ લોકેશન દ્વારા તાલુકા અને જિલ્લાકક્ષાના કંટ્રોલરૂમને તાત્કાલીક જાણ કરવી, તીડ નિયંત્રણ અંગે જરૂરી પગલાં ભરવા તથા તે અંગે ખેડૂતોમાં જાગૃતિ આવે તે માટે વિસ્તરણ તંત્ર દ્વારા બહોળો પ્રચાર પ્રસાર કરવો, તીડ નિયંત્રણ અંગે ફિલ્ડ સ્ટાફની તાલીમ ગોઠવી માહિતગાર કરવા.